पाठ 22
एज्रा लोकांना नियमशास्त्र वाचून दाखवतो
शिक्षक मार्गदर्शिका  ·  पाहा, ऐका आणि जगा – पुस्तक 5: देवासाठी कसोटीवर
	उद्देश
	देवाच्या वचनाचा अभ्यास आपल्याला आत्मिकरीत्या कसे पोषण देतो आणि देवाला संतुष्ट करणारे व आपल्याला आनंद देणारे जीवन जगण्यास कसे सक्षम करतो हे मुलांना दाखवणे.

	शास्त्रवाचन
	नहेम्या 8:1-12, 18; 9:1-3

	पाठांतर वचन
	निर्गम 20:16
(दहा आज्ञा) “तू आपल्या शेजाऱ्याविरुद्ध खोटी साक्ष देऊ नकोस.”



पाठाचे सादरीकरण
सुरुवात
एखादे काम पूर्ण केल्यावर तुम्ही काय करता? मुलांना उत्तर द्यायला वेळ द्या. कदाचित तुम्ही विश्रांतीसाठी बसता किंवा दुसरे काहीतरी करायला सुरुवात करता. तुम्ही काहीतरी मोठे पूर्ण केले असेल तर तुम्ही ते आपल्या मित्रांना दाखवता.
पाठातील मुख्य मुद्दे
	1.नहेम्या आणि यरुशलेमच्या लोकांनी आपल्या शहराची तटबंदी पुन्हा बांधण्याचे मोठे काम पूर्ण केले होते. आता तिथे राहणे सुरक्षित असल्यामुळे सर्वांना शहरातील एका सभेसाठी बोलावण्यात आले. याजक एज्रा याला लोकांना देवाचे वचन वाचून दाखवायला सांगण्यात आले. त्यातून त्यांना देवाच्या इच्छेप्रमाणे एकत्र कसे राहावे हे शिकायला मिळणार होते (नहे 8:1).
	2.चित्र 22 दाखवा. एज्रा एका उंच चबुतऱ्यावर उभा आहे म्हणजे सर्वांना तो दिसेल. त्याच्या हातात एक गुंडाळी आहे, छपाईचा शोध लागण्यापूर्वी जुना करार ज्यावर लिहिला जात असे ते. त्याच्या मागे पुन्हा बांधलेली शहराची तटबंदी दिसते. समजण्याइतके वय असलेले सर्वजण ऐकायला आले, मुलेसुद्धा. इथे तुम्हाला दिसतात त्यापेक्षा कितीतरी जास्त लोकांची तुम्ही कल्पना केली पाहिजे; सर्वांना चित्रात दाखवणे अशक्य आहे! एज्राने पहाटे वाचायला सुरुवात केली आणि मध्यान्हापर्यंत चालू ठेवले. लोक तो सर्व वेळ उभे राहून ऐकत होते (8:2-6)!
	3.अधूनमधून एज्रा वाचणे थांबवत असे आणि लेवी, जे शिक्षक होते, लोकांना देवाचे वचन समजावून सांगत (8:7-8). चित्रात लेवी एज्राच्या मागे उभे आहेत. लोकांनी एज्राला वाचताना ऐकलेल्या भागांपैकी एक निर्गम 20 होता: दहा आज्ञा.
आपण आतापर्यंत शिकलेला जितका भाग आहे तितका एकत्र म्हणू या. निर्गम 20:1-15 म्हणा. आता निर्गम 20 चे पुढचे वचन शिकू या. वर्गाला वचन 16 म्हणायला सांगा.
	4.देवाचे वचन काय म्हणते हे लोकांनी ऐकले तेव्हा ते अस्वस्थ झाले, कारण त्यांनी त्याच्या आज्ञांची किती अवज्ञा केली आहे हे त्यांना कळले. पुन्हा चित्र 22 पाहा. त्यांचे शहर नष्ट होण्यास ते पात्र होते. नहेम्याने त्यांना सांगितले की आज दुःखी होऊ नका, कारण तो आनंद करण्याचा दिवस असायला हवा होता. देव त्यांच्याशी बोलला होता आणि त्याने त्यांना कसे जगावे आणि त्याची उपासना कशी करावी हे सांगितले होते. नंतर लोक आपल्या पापांचा विचार करण्यासाठी आणि देवाकडे क्षमा मागण्यासाठी एक खास सभा घेणार होते (8:9, 11; 9:1-3).
	5.म्हणून लोक सभेतून निघाले आणि त्यांनी उत्सव केला. देवाने त्यांना आनंद दिला होता. त्याचे वचन ऐकल्याने आणि त्याचा अर्थ समजल्याने त्यांना नवे सामर्थ्य मिळाले होते (8:10, 12).
कथेला आपला प्रतिसाद
देवाचे वचन जाणल्याने आपल्याला आनंद आणि सामर्थ्य मिळते. येत्या आठवड्यात निर्गम 20:1-16 स्वतःशी म्हणावे असे मला वाटते. तुमच्यापैकी काही जण एकाच कुटुंबातील असतील किंवा भेटू शकत असाल तर एकमेकांना ही वचने म्हणा. एकट्याने करण्यापेक्षा ते सोपे असते.
तुमच्यापैकी कोणी वाचू शकतो का, किंवा तुम्हाला वाचून दाखवू शकणारे कोणी आहे का? तुमच्याकडे बायबल किंवा बायबलचा एखादा भाग असेल तर मी तुम्हाला रोज वाचण्यासाठी पाच ते दहा वचने देणार आहे. शुभवर्तमाने आणि उत्पत्ती ही सुरुवात करण्यासाठी चांगली पुस्तके आहेत.
पाठांतर वचन पक्के करा
पाठ 22 – एज्रा लोकांना नियमशास्त्र वाचून दाखवतो	पान 




